2016-04-04
Nafarroako Alderdi Sozialista parlamentu-taldeari atxikitako foru parlamentari Guzmán Garmendia Pérez jaunak 9-16/PES-00091 galdera egin du. Hona Garapen Ekonomikorako kontseilariaren informazioa:
1. Fitero, Cintruénigo, Fontellas eta Corella eskualdearen egoera
Fontellasko hornidura tentsio ertainean egiten da (13,2 kV), Tuterako banaketarako transformazio azpiestaziotik (BTA), zeina Lourdesko auzoaren ondoan baitago; azken hori elikatuta dago 66 kVrekin Tuterako transformazio azpiestaziotik (TA); Corella, Cintruénigo eta Fiterok, aldiz, Corellako BTAtik hornitzen dira tentsio ertainean, eta azken hori, berriz, La Sernako TAtik. 
Tradizionalki Corellako BTAtik hornitutako eskualdeak Nafarroako batez bestekoa baino gorabehera gehiago pairatu ditu, nahiz eta arauen ikuspuntutik, non nagusiki kontuan hartzen baitira hiru minututik gorako hornidura-etenak, eskualdeko hornikuntzak kalitate onargarria duen, erregelamenduz eskatutakoa baino hobea.
Aurrekoa gorabehera, eta huts-egite iragankorren (edo mozketa txikiak) kopuruak nabarmen gora egin duenez, bereziki Corellako BTAtik hornitzen diren 66 kV-ko lineetan, Energiaren, Meatzaritzaren eta Industria Segurtasunaren Zerbitzuak 2012an Iberdrola Distribución Eléctrica SAUri (eskualdeko banaketaz arduratzen den enpresa da) eskatu zion hutsegite horiek ahal den guztian gutxitzeko neurriak abian jartzeko.
Adierazi beharra dago Fiteroko eskualdeak ez duela Corella, Cintruénigo eta Fiteroko eskualdeak daukan arazoa, zeren eta azken urteetan gertatutako hutsegite kopurua paramentro normalen barruan dagoela jo baitaiteke.
2. Iberdrola Distribución Eléctrica SAUk hartutako neurriak
Eskualdeko egoera aztertuta, Iberdrolak planteatu zuen hutsegite iragankorren arrazoi aipagarrienak zirela hegaztiek eroalekin izandako kontatuak, zikoinen habietako adaxkek eroalekin izandako kontatuak eta beirazko isolagailu esekien kateen zikinkeria, kutsaduraren eta, bereziki, hegazti-zirinen ondorioz. 
Honako hauek izan dira azken urte hauetan enpresa banatzaileak hartutako neurriak:
· "Habien aurkako guardasolak" jartzea zikoinek habiak egin ditzaketen euskarrietan. 
· "Pausatzearen aurkako ziriak" jartzea, hegaztiak ez daitezen pausatu isolagailuen kateetan eta, horrenbestez, haietan zirinik egon ez dadin. 
· Beirazko isolagailu-kateak kendu eta konpositezko isolagailuak jartzea, zeinek, dirudienez, nolabaiteko immunitatea baitute zirinak direla eta, dela beren tamaina eta formarengatik, dela beren osaerarengatik.
· Corellako azpiestazioko hartune-tartean (2014ko urrian hasi zen lanean) 66kV-ko linea bikoiztea. Horrek aukera eman du bai gorabeherek ukitutako instalazioen kopurua gutxitzeko, bai matxura bakoitzean hornidura berrezartzeko denbora gutxitzeko ere. 
Garrantzitsua da esatea ezen Energiaren, Meatzaritzaren eta Industria Segurtasunaren Zerbitzuak uneoro informazioa eman diela eskualdeko herrietako zinegotziei. 
Halaber, Iberdrolak enpresentzako informazio-jardunaldiak egin ditu (beren jarduerarengatik eta instalazio-motarengatik etxebizitzetako bezeroek baino gehiago kaltetuta daudenak mozketa txikiak direla eta), haien instalazioak babesteko neurriak aplikatze aldera.
3. Hutsegite iragankorren bilakaera, neurriak abian jarri ondoren
Ondoren ikus daiteke tentsio erdiko sarean eta goi-tentsioko sarean jatorria duten zenbat gorabehera izan diren, hilabeteka sailkatuak, Corella, Cintruénigo eta Fiteroko eskualdean:

Figura 2 - Incidencias con origen en la red de AT

Zona de Fontellas

Esta zona no sufre la problematica indicada para la zona de Corella, Cintruénigo y
Fitero, ya que el numero de faltas producidas en los ultimos afios puede

Aurreko irudietan ikus daitekeen bezala, egindako jarduketekin 2014an eta 2015ean eskualdeko horniduraren kalitatea hobetu da. Halere, jarduten jarraitu beharra dago, afekzio berriak atzematen diren guztietan.
Energiaren, Meatzaritzaren eta Industria Segurtasunaren Zerbitzuak egoeraren jarraipena egiten jarraituko du, bereziki 2016ko udaberrian eta udan, zeren eta historikoki hilabete horietan izaten baitira maizen arazoak.
Hori guztia jakinarazten dizut, Nafarroako Parlamentuko Erregelamenduaren 194. artikulua betez.
Iruñean, 2016ko apirilaren 1ean.
Garapen Ekonomikorako kontseilaria: Manuel Ayerdi Olaizola
